**Dag-2 Økt-2 Aktivitet-3 Blandingsforhold hårfarging**

**Mål for timen**

* Du skal kunne regne med forhold
* Du skal kunne regne med ulike måleenheter

**Til læreren**

Vurder å bruke doble tallinjer som vist i "Dag-2 Økt-2 Aktivitet-1 Blandingsforhold".

**Oppgaver**

I en frisørsalong blander de farger og blekemiddel selv i forskjellige forhold.

De beregner mengden ut fra hvor langt hår kunden har eller hvor mye som skal farges eller blekes.

Til vanlig farging bruker man forholdet mellom fargekrem og vannstoff 1 : 1.

Til kort hår trengs 20 gram fargekrem og 20 gram vannstoff.

Til sammen blir dette 40 gram ferdig hårfarge.

**Oppgave 1a**

Til mellomlangt hår trenger man til sammen 60 gram ferdig hårfarge.

Hvor mye trengs det av henholdsvis fargekrem og vannstoff?

**Oppgave 1b**

Til langt hår trenger man til sammen 80 gram ferdig hårfarge.

Hvor mye trengs det av henholdsvis fargekrem og vannstoff?

Til minicolorasjon bruker man forholdet mellom fargekrem og vannstoff 1 : 2.

Til kort hår trengs 20 gram fargekrem og 40 gram vannstoff.

Til sammen blir det 60 gram ferdig hårfarge.

**Oppgave 2a**

Til mellomlangt hår trenger man til sammen 90 gram ferdig hårfarge.

Hvor mye trengs det av henholdsvis fargekrem og vannstoff?

**Oppgave 2b**

Hvor mange gram ferdig hårfarge får du hvis du bruker 40 gram fargekrem?

**Oppgave 3a**

Til bleking bruker man forholdet mellom blekepulver og vannstoff 2 : 3

Hvor mye trenger du av henholdsvis blekepulver og vannstoff for å lage 100 gram blekemiddel?

**Oppgave 3b**

Hvor mye ferdig blekemiddel får du hvis du bruker 60 gram blekepulver?