

## Dag-2 Økt-3 Aktivitet-2 Gapahuk Pytagoras

Kilde: Læringsstøttende prøve i regning for Vg1 2016.

**Mål for timen**

* Kunne bruke og begrunne bruken av Pytagoras’ læresetning til beregninger og i praktisk arbeid

****

****Oppgaven er plassert på̊ mestringsnivå̊ 3. Kognitiv prosess: Gjenkjenne og beskrive. Oppgaven måler om elevene kan bruke den pytagoreiske læresetningen, og regne ut arealet til et rektangel.

**Råd til læreren**

En utfordring i denne oppgaven kan være at elevene ikke kan identifisere hva som er taket i figuren. Eventuelt kan det være vanskelig å gjenkjenne og bruke den pytagoreiske læresetningen.

For å skape forståelse for denne type romgeometri anbefales det å lage en modell, for eksempel i papir eller i et dataprogram, i dette tilfellet gjerne i målestokk 1 : 50.

**Forslag til elevaktivitet**

En modell i papir kan foldes ut til en planfigur. Se instruks og bildet på side 3.

La hver elev få en utbrettet modell. Elevene skal så brette papiret til en gapahuk og sette mål på sidene ut fra opplysningene i oppgaven.

Elevene må deretter identifisere tak, vegger og gulv i gapahuken. Utfordringen blir å finne ut hva som mangler av opplysning(er) for at oppgaven skal kunne løses. Hvordan kan elevene regne seg fram til den manglende opplysningen? La også elevene sammenligne arealet til gulvet og taket, for å kunne utelukke at gulv og tak har samme areal (alternativ 1).

