## Dag-1 Økt-1 Aktivitet-1: Estimere lengder

**Mål for timen:**Du skal bli kjent med dagligdagse måleenheter og kunne gjøre om mellom dem.

**Oppgave 1a. Gjett på lengder**

Gruppeoppgave med tre og tre per gruppe. Hver gruppe har en sekretær som noterer ned alle svar på eget ark (bruk kopieringsoriginal på side 2).

Estimere størrelser gitt i oppgavene. Gjett hvor lang og bred

1. tavlen er, målt i meter
2. kateteret er, målt i desimeter
3. pulten er, målt i centimeter
4. dørlisten er, målt i millimeter
5. mobilen din er, målt i millimeter

**Oppgave 1b. A4-ark som måleredskap**

Et A4-ark har målene 210 mm x 297 mm.

Bruk et A4-ark som måleredskap og ufør målingene gitt i oppgave 1a på nytt.

Oppgi målene i hver av oppgavene gitt i oppgave 1a, både i m, dm, cm og mm.

**1c. Målebånd**

Utfør målingene med målebånd.

**Til læreren**

La elevene arbeide i grupper på tre.

Diskuter forskjellige metoder for å estimere lengder i plenum.

Elevene er ofte usikre på betydningen av måleenheter. Dette er dokumentert blant annet gjennom Nasjonale prøver i regning, og gjelder spesielt for jenter. Mange elever har vanskeligheter med å skille mellom dm og cm.

Hvilken verdi har de forskjellige prefiksene c i cm, d i dm, k i km osv.?

Hvorfor bruker vi prefikser?

**Misoppfatninger**

* All måling er nøyaktig
* Blander sammen verdiene til prefikser

|  |  |  |  |
| --- | --- | --- | --- |
| **Gjenstand** | **Gjett** | **Mål med A4-ark** | **Målebånd** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |