

## Bank Dag-3e: Differanse kokepunkt.



Oppgaven er plassert på mestringsnivå 1. Kognitiv kategori: Bruke og bearbeide. Oppgaven måler om elevene kan utføre en subtraksjon der både positive og negative tall inngår.

**Råd til læreren**

Spørsmålet i denne oppgaven utløser regneuttrykket 69 – (– 42), og blir til vanlig uttalt ”69 minus minus 42”. Denne uttalen gjør det vanskelig for elevene å skille operasjonstegn fra fortegn. Læreren anbefales derfor å uttale regneuttrykket som ”69 minus negativ 42”. Begrepet minus forbeholdes da operasjonen eller handlingen (det å subtrahere). Det betyr at fortegn skal uttales ”negativ”. Regneuttrykket –5 – (–2) skal altså uttales ”negativ 5 minus negativ 2”. Denne uttalen gjør det enklere for elevene å forstå at svaret blir ”negativ 3”. Et praktisk eksempel kan være at du har 5 millioner kroner i gjeld og kvitter deg med 2 millioner kroner av gjelden, og ender opp med 3 millioner kroner i gjeld.

**Forslag til elevaktivitet**

Arbeid konkret med temperaturforskjeller på et analogt termometer (gradestokk) slik at temperaturforskjellen blir visualisert.