
## Dag-5 Økt-1 Aktivitet-3: Omkrets og Areal trapes – Muntlig

**Mål for timen**

* Kunne løse problemer som gjelder lengde og areal.

**Oppgave**



I trapeset ABCD er målene gitt i meter. AD er like lang som BC.   
Avstanden mellom AB og DC er 5,7 m.

1. Regn ut arealet til trapeset ABCD.
2. Regn ut omkretsen til trapeset ABCD.

**Alternativt kan oppgaven brukes som muntlig gruppeoppgave**

Gi oppgaveteksten til elevene. Be dem bruke egne ord for å beskrive egenskapene ved et trapes, og tolke opplysningene i oppgaveteksten. Mulige spørsmål til elevene kan være knyttet opplysningene om selve figuren, til begreper og de kan være knyttet til beregninger. Her er et forslag til hva elevene kan bli spurt om, enten muntlig eller skriftlig.

1. Hvilke egenskaper har et trapes?
2. Hva er det som skiller et trapes fra et rektangel (eller et kvadrat)?
3. Hvilke sider er parallelle?
4. Hva betyr det at avstanden mellom AB og DC er 5,7 m?   
   Har det noe å si *hvordan* vi måler avstanden?
5. Hva får vi vite med opplysningen at AD er like lang som BC?   
   Hva vet vi nå om figuren?
6. Hva er et areal?   
   Hvilke måleenheter kan vi måle areal i?
7. Hvilke formler bruker vi for å regne ut arealet til noen plangeometriske figurer?   
   Må vi kunne formelen for arealet til et trapes for å regne ut arealet?
8. Hvordan kan vi finne arealet til trapeset i oppgaven?
9. Vis forskjellige måter å regne ut arealet til trapeset.
10. Hva vil det si å finne omkretsen til en figur?
11. Hvilke måleenheter kan en omkrets måles i?
12. Hvilke sider mangler mål?   
    Hvordan kan vi finne lengdene AD og BC?
13. Hva bruker vi Pytagoras setning til?   
    Hvilke figurer gjelder Pytagoras setning for?
14. Hvorfor må vi ofte lage tegninger i målestokk?
15. I oppgaven står det at lengden AB er 10,0 m (i virkeligheten).   
    Hvor lang er AB på tegningen?   
    Hva er målestokken (lengdemålestokken)?